Legal Document

Category: 331

Text:
11. ΒΑΣΙΛΙΚΟΝ ΔΙΑΤΑΓΜΑ της 6/22 Οκτ. 1954 (ΦΕΚ Α΄ 268) Περί επεκτάσεως της Νομοθεσίας του Ταμείου Ασφαλίσεως Τυπογράφων και Μισθωτών Γραφικών Τεχνών εις την Δωδεκάνησον. Έχοντες υπ’ όψει α)τας διατάξεις της παρ. 3 του άρθρ. 15 του Νόμ. ΔΡΛΔ/1913 «περί προσωρινής Διοικήσεως των στρατιωτικών κατεχομένων χωρών» ως ούτος ετροποποιήθη και συνεπληρώθη δια των άρθρ. 9 και 10 του Ν.Δ. 218/1947 και β)την υπ’ αριθ. 493/1954 γνωμοδότησιν του Συμβουλίου Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-Επεκτείνεται και εφαρμόζεται εις την Δωδεκάνησον άπασα η Νομοθεσία η διέπουσα το Ταμείον Ασφαλίσεως Τυπογράφων και Μισθωτών Γραφικών Τεχνών. Άρθρ.2.-Η ισχύς του παρόντος άρχεται από της πρώτης του μηνός του μεθεπομένου της δημοσιεύσεως αυτού εις την Εφημερίδα της Κυβερνήσεως. (Μετά τη σελ. 1952(δ) Σελ.1953 Τεύχος 1206-Σελ.91 Ταμείο Ασφαλίσεως Τυπογράφων και Μισθωτών Γραφικών Τεχνών(ΤΑΤ & ΜΓΤ) 39.Ο.η.10-11